section_heading: Reprezentativna karijera
paragraph_text: Iako rođen i odrastao u Engleskoj, St Ledger je nastupao za Irsku nogometnu reprezentaciju. Nakon što ga je pozvao novopečeni izbornik Giovanni Trapattoni, debitirao je u prijateljskoj utakmici protiv Nigerije u Craven Cottageu 29. svibnja 2009. Prvi gol za nacionalnu vrstu zabio je u 2:2 remiju protiv Italije u Dublinu u kvalifikacijama za Svjetsko prvenstvo 2010. U istim kvalifikacijama igrao je utakmicu protiv Francuske koja je na kontroverzan način pobjedila i otišla na Svjetsko prvenstvo u Južnoj Africi.